VSL sklep I Cpg 507/2000
Datum: 2000-11-23T01:00:00.000+01:00
ecli: ECLI:SI:VSLJ:2000:I.CPG.507.2000
sodisce: Višje sodišče v Ljubljani
oddelek: Gospodarski oddelek
institut: rok
jedro: V ZPP ni podlage, po kateri naj bi v vmesnih prostih dnevih ne tekel pritožbeni rok.

 
zveza: ZPP člen 111,  111/4,  111,  111/4.

## Jedro

V ZPP ni podlage, po kateri naj bi v vmesnih prostih dnevih ne tekel pritožbeni rok.

## Izrek

Pritožba se zavrne in se potrdi izpodbijani sklep sodišča prve stopnje.

## Obrazložitev

Sodišče prve stopnje je dne 5.11.1999 izdalo skrajšano sodbo, skladno s prvim odstavkom 496. člena Zakona o pravdnem postopku, v nadaljevanju ZPP in v pravnem pouku pravilno zapisalo, da mora stranka, ki želi vložiti pritožbo zoper sodbo, le to napovedati v 8-ih dneh od prejema skrajšane sodbe (tretji odstavek 496. člena ZPP). S sklepom z dne 4.2.2000 je zavrglo pritožbo (napoved pritožbe) tožene stranke, ker je bila le ta vložena po izteku 8-dnevnega roka. Tožena stranka se proti temu sklepu pritožuje in navaja, da ni prekoračila 8-dnevnega roka, saj sta bila med pritožbenim rokom (22.1. in 23.1.2000) dva prosta dneva. Pritožba ni utemeljena. Tožena stranka ne izpodbija ugotovitve sodišča prve stopnje, da je sodbo prejela dne 20.1.2000. Na podlagi drugega odstavka 111. člena ZPP je 8-dnevni pritožbeni rok začel teči dne 21.1.2000 (petek) in se je iztekel dne 28.1.2000 (petek). V ZPP ni podlage, po kateri naj bi v vmesnih prostih dnevih ne tekel pritožbeni rok. Po četrtem odstavku 111. člena ZPP se le v primeru, če je zadnji dan pritožbenega roka sobota, praznik ali drug dela prost dan, izteče rok s pretekom prvega prihodnjega delavnika. V konkretnem primeru je bil zadnji dan roka petek 28.1.2000. Vmesni prosti dnevi teka roka ne podaljšuje, zato je bila pritožba, ki jo je sodišče prve stopnje pravilno štelo kot napoved pritožbe, prepozna. Izpodbijani sklep je tako pravilen, pritožba pa neutemeljena. Sodišče druge stopnje jo je zato zavrnilo in na podlagi 2. točke 365. čena ZPP potrdilo izpodbijani sklep sodišča prve stopnje.